Datum: 27. 9. 2013

VABILO NA TRŽNICO ZNANJA –

ODPRIMO VRATA IN PODELIMO ZNANJE

Spoštovani!

Osnovna šola Preserje pri Radomljah je v preteklih letih na področju izobraževanja ponudila novo obliko, to je **TRŽNICO ZNANJA**, ki temelji na izmenjavi idej, izkušenj in refleksiji lastne prakse.

Številni udeleženci so prepoznali uporabnost in kakovost drugačnih oblik izobraževanj, zato jo bomo v šolskem letu 2013/14 organizirali že tretjič.

Svoja vrata na **TRŽNICO ZNANJA** Vam **OŠ Preserje pri Radomljah skupaj z Zavodom RS za šolstvo** odpira **14. marca 2014**.

Na letošnji Tržnici znanja bo mogoče pokukati v številne razrede in prisostvovati ter opazovati potek šolskih ur.

Izmenjava idej in dobre prakse bo zajemala:

* sprotno spremljanje učenčevega napredka ob samopresoji in samoregulaciji učenja (glede na novosti v Prvilniku o preverjanju in ocenjevanju znanja),
* integrirano uvajanje tujega jezika v prvi in drugi triadi (od prvega razreda dalje),
* holistično in projektno učenje,
* izraz telesa ob glasbi,
* pouk za polno usposobljenost in skrb za dobre odnose,
* globalno opismenjevanje.

Petkovo dopoldne bomo namenili opazovanju dela učencev in učiteljev, s katerimi se boste lahko pogovorili o počutju in načinu dela.

Popoldne bodo **delavnice**, kjer se boste skozi izkušnje učiteljev učili, kako v razredu sami:

* izpeljati izraz telesa ob glasbi,
* globalno opismenjevati,
* integrirano uvajati tuj jezik,
* projektno poučevati in voditi učence od načrta do izvedbe,
* spremljati učenčev napredek,
* načrtovati in spodbujati samorazvoj šole in posameznika (za ravnatelje),
* skrbeti za dobre odnose s pomočjo teorije izbire.

Z veseljem bomo z Vami podelili izkušnje, gradiva in ideje.

Natančen program hospitacij bo predstavljen do konca februarja na strani OŠ Preserje pri Radomljah (<http://www.os-preserjeradomlje.si/>).

Število prijav je omejeno (zaradi organizacije dogodka).

Kotizacija 20 €.

Vašo **prijavo** na Tržnico znanja pošljite organizatorici Tržnice znanja Mateji Peršolja najkasneje do **7. februarja 2014** na naslov**:**

**Mateja Peršolja, OŠ Preserje pri Radomljah, Pelechova 83, 1235 Radomlje ali na**

**elektronski naslov: mateja.persolja@guest.arnes.si**.

**Pridružite se nam na Tržnici znanja!**

Mateja Peršolja

organizatorica Tržnice znanja

Ana Nuša Kern

ravnateljica OŠ Preserje pri Radomljah

Dr. Natalija Komljanc

konzulentka ZRSŠ